turjo4nis/wikipedia-bn-dump-20250701 huggingface dataset:
আল গোর

অ্যালবার্ট আর্নল্ড গোর, জুনিয়র বা আল গোর (জন্ম: মার্চ ৩১, ১৯৪৮) ১৯৯৩ থেকে ২০০১ সাল পর্যন্ত মার্কিন যুক্তরাষ্ট্রের ৪৫তম উপ-রাষ্ট্রপতি হিসেবে দায়িত্ব পালন করেন। সে সময়কার রাষ্ট্রপতি ছিলেন বিল ক্লিনটন। উপ-রাষ্ট্রপতি হওয়ার আগে গোর মার্কিন যুক্তরাষ্ট্রের হাউজ অফ রিপ্রেসেন্টিটিভ্‌স (১৯৭৭ - ৮৫) এবং মার্কিন সিনেটে (১৯৮৫ - ৯৩) টেনেসি অঙ্গরাজ্যের প্রতিনিধি হিসেবে দায়িত্ব পালন করেছেন। গোর অ্যান ইনকনভেনিয়েন্ট ট্রুথ নামক প্রামাণ্য চিত্রে প্রধান চরিত্রে অভিনয় করেছেন যা ২০০৭ সালে একটি একাডেমি পুরস্কার লাভ করেছে। তার টেলিভিশন চ্যানেল কারেন্ট টিভি একটি এমি পুরস্কার লাভ করেছে। এছাড়া গোর ২০০৭ সালে ইন্টারগভার্নমেন্টাল প্যানেল অন ক্লাইমেট চেঞ্জের সাথে যৌথভাবে শান্তিতে নোবেল পুরস্কার লাভ করেছেন।

তথ্যসূত্র

বহিঃসংযোগ 

 দাপ্তরিক ওয়েবসাইট
 সিনেটর গোরের স্পন্সরপ্রাপ্ত আইনসভা  — লাইব্রেরি অফ কংগ্রেস
 
 সংবাদ মাধ্যমের কাহিনী এবং ভাষ্যসমূহ — নিউ ইয়র্ক টাইম্‌স
 আল গোর চার্লি রোজ সাক্ষাৎকারসমূহ।
 গোরের সাক্ষাৎকার পর্ব ২ - দ্য আওয়ার, George Stroumboulopoulos-এর সাথে।

 
১৯৪৮-এ জন্ম
জীবিত ব্যক্তি
মার্কিন পরিবেশবাদী
মার্কিন রাজনৈতিক লেখক
এমি পুরস্কার বিজয়ী
গোর পরিবার
হার্ভার্ড বিশ্ববিদ্যালয়ের প্রাক্তন শিক্ষার্থী
নোবেল শান্তি পুরস্কার বিজয়ী পুরুষ
মার্কিন যুক্তরাষ্ট্রের উপরাষ্ট্রপতি
ভ্যান্ডারবিল্ট বিশ্ববিদ্যালয়ের প্রাক্তন শিক্ষার্থী
গ্র্যামি পুরস্কার বিজয়ী
স্কটিশ-আইরিশ বংশোদ্ভূত মার্কিন ব্যক্তি
মার্কিন জনহিতৈষী
মার্কিন ব্লগার
২১শ শতাব্দীর মার্কিন ব্যবসায়ী
২০০০ মার্কিন যুক্তরাষ্ট্রের রাষ্ট্রপতি প্রার্থী
২০শ শতাব্দীর মার্কিন ব্যবসায়ী
২০শ শতাব্দীর মার্কিন লেখক
২১শ শতাব্দীর মার্কিন অ-কল্পকাহিনী লেখক
মার্কিন বিনিয়োগকারী
মার্কিন গণমাধ্যমের মালিক
মার্কিন নোবেল বিজয়ী
কলাম্বিয়া বিশ্ববিদ্যালয়ের শিক্ষক
হার্ভার্ড কলেজের প্রাক্তন শিক্ষার্থী
নোবেল শান্তি পুরস্কার বিজয়ী
প্রাইমটাইম এমি পুরস্কার বিজয়ী
ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
মার্কিন ফিলোসফিক্যাল সোসাইটির সদস্য
অ্যাপল ইনকর্পোরেটেডের পরিচালক
গুগলের ব্যক্তি
১৯৯২ মার্কিন উপ-রাষ্ট্রপতি প্রার্থী
১৯৯৬ মার্কিন উপ-রাষ্ট্রপতি প্রার্থী
প্রেসিডেন্সিয়াল মেডেল অব ফ্রিডম প্রাপক
ভাষা নিয়ন্ত্রক সংস্থার তালিকা

এটি একটি ভাষা নিয়ন্ত্রক সংস্থার তালিকা যা মান্য ভাষা নিয়ন্ত্রণ করে এবং যাকে প্রায়ই বলা হয় ভাষা অ্যাকাডেমি। ভাষার ক্ষেত্রে অ্যাকাডেমি বলতে এমন একটি সংস্থাকে বোঝায় যা কোন ভাষাকে অ্যাকাডেমির চোখে বহিঃস্থ বিরূপ প্রভাব থেকে রক্ষার চেষ্টা করে, ভাষার ব্যবহারের উৎকর্ষ ধরে রাখতে চেষ্টা করে এবং ব্যাকরণ, অভিধান, এবং অন্যান্য নির্দেশিকা রচনার মাধ্যমে ভাষাতে নিয়ম আনার চেষ্টা করে। ১৬শ শতক থেকে ভাষা অ্যাকাডেমিগুলি গড়ে উঠতে শুরু করে। এদের মধ্যে সবচেয়ে বিখ্যাত হল ফরাসি ভাষার জন্য প্রতিষ্ঠিত আকাদেমি ফ্রঁসেজ। ফ্রান্সের বাইরে স্পেন, সুইডেন, হাঙ্গেরি, বাংলাদেশ এবং আরও বহু দেশে ভাষার জন্য অ্যাকাডেমি গড়ে উঠেছে, তবে ইংরেজি ভাষার জন্য প্রধান ইংরেজিভাষী দেশগুলিতে এরকম কোন অ্যাকাডেমি নেই।

প্রাকৃতিক ভাষাসমূহ

সহায়ক ভাষাসমূহ

আন্তর্জাতিক সহায়ক ভাষাসমূহ

অন্যান্য নির্মাণ ভাষাসমূহ

আরও দেখুন
 Language policy
 Language revival
 Language planning
 Linguistic purism
 Languages in censuses

তথ্যসূত্র

 
ভাষা নিয়ন্ত্রক সংস্থা
সংগঠনের তালিকা
ভাষাবিজ্ঞানের তালিকা
দ্য ভয়েজ অফ দ্য বিগ্‌ল

দ্য ভয়েজ অফ দ্য বিগ্‌ল ইংরেজ জীববিজ্ঞানী ও প্রকৃতিবিদ চার্লস ডারউইনের লেখা একটি ভ্রমণ কাহিনীমূলক বই। তিনি এইচএমএস বিগ্‌লের দ্বিতীয় সমুদ্রযাত্রায় অংশ নিয়েছিলেন। পাঁচ বছরের সেই সমুদ্রযাত্রার অভিজ্ঞতা এবং বৈজ্ঞানিক পরীক্ষাগুলোর বর্ণনা দিয়েই বইটি লিখেন।

চার্লস ডারউইন
ভ্রমণের বই
১৮৩৯-এর বই
জীববিজ্ঞান বই
১৮৩০-এ বিজ্ঞান
ইংরেজি ভাষায় বই
ইংরেজি ভাষার বই
ইস্ট ওয়েস্ট বিশ্ববিদ্যালয়

ইস্ট ওয়েস্ট বিশ্ববিদ্যালয় (সংক্ষেপে ইডব্লিউইউ) বাংলাদেশের রাজধানী ঢাকায় অবস্থিত একটি বেসরকারি বিশ্ববিদ্যালয়। প্রতিষ্ঠানটি ১৯৯৬ সালে "বেসরকারী বিশ্ববিদ্যালয় আইন ১৯৯২"  অনুযায়ী প্রতিষ্ঠিত হয়। ঢাকার মহাখালীতে ছয়টি আধুনিক ও শীতাতপ নিয়ন্ত্রিত বহুতল ভবনের সমন্বয়ে গঠিত হয়েছিল বিশ্ববিদ্যালয়ের ক্যাম্পাস। বর্তমানে রামপুরার আফতাবনগরে নিজস্ব ক্যাম্পাসে বিশ্ববিদ্যালয়টি শিক্ষা কার্যক্রম পরিচালনা করছে। বির্শিষ্ট অর্থনীতিবিদ ড. মোহাম্মদ ফরাসউদ্দিন। বিশ্ববিদ্যালয়টির অন্যতম প্রধান প্রতিষ্ঠাতা এবং প্রথম উপাচার্য। বিজ্ঞান ও প্রকৌশল, অর্থনীতি ও ব্যবসা এবং কলা অণুষদের অধীনে রয়েছে স্নাতক ও স্নাতকোত্তর পর্যায়ের বিভিন্ন বিষয়সমূহ। ওয়েবোমেট্রিক্‌স (Webometrics) তাদের বিশ্ববিদ্যালয় ক্রম ২০০৭ - এ ইস্ট ওয়েস্ট বিশ্ববিদ্যালয়কে বাংলাদেশে তৃতীয় এবং ভারতীয় উপমহাদেশে ৬৪ তম সেরা বিশ্ববিদ্যালয় হিসেবে চিহ্নিত করে। এই ক্রম বৈজ্ঞানিক গবেষণা, আন্তর্জাতিক প্রতিযোগিতার ফলাফল এবং গবেষণাপত্র প্রকাশের উপর ভিত্তি করে তৈরি করা হয়েছে।

ইতিহাস 

বাংলাদেশে সুলভ ব্যয়ের মধ্যে মাণসম্পন্ন শিক্ষা সরবরাহ করার জন্য একটি বেসরকারি বিশ্ববিদ্যালয় স্থাপনের ধারণাটি সর্বপ্রথম উত্থাপিত হয় একদল বিশিষ্ট ব্যক্তি, ব্যবসায়ী নেতৃবর্গ, পেশাজীবি এবং শিক্ষানুরাগীদের দ্বারা যাদের নেতৃত্বে ছিলেন ডক্টর মুহাম্মদ ফরাসউদ্দিন। এই লক্ষ্যকে সামনে রেখে দলটি একটি অ-লাভজনক, অ-রাজনৈতিক ও দাতব্য সংগঠন স্থাপন করেন যার নাম ছিল "প্রগতি ফাউন্ডেশন ফর এডুকেশন এন্ড ডেভেলপমেন্ট (পি এফ ই ডি)"। ইস্ট-ওয়েস্ট বিশ্ববিদ্যালয় হচ্ছে এই সংগঠনের প্রধান প্রকল্প। এই বিশ্ববিদ্যালয়ের বোর্ড অব ডিরেক্টরস্‌ এর সদস্যরা হলেন: জনাব জালাল উদ্দিন আহমেদ, জনাব এস. এম. নওশের আলী, জনাব ফারুক বি. চৌধুরী, ডক্টর রফিকুল হুদা চৌধুরী, জনাব সৈয়দ মন্‌জুর এলাহী, ডক্টর মোহাম্মদ ফরাসউদ্দিন, জনাব মোহাম্মদ জাহিদুল হক আর. পিএইচ, ডক্টর সাইদুর রহমান লস্কর, ডক্টর মুহাম্মদ এ. মান্নান, প্রফেসর এম. মোসলেহ্‌ উদ্দিন, জনাব শেলী এ. মুব্‌দী, জনাব এম. এ. মুনিম, ডক্টর খলিল রহমান, জনাব এইচ. এন. আশিকুর রহমান এবং জনাবা রাজিয়া সামাদ।

বেসরকারি বিশ্ববিদ্যালয় আইন (এক্ট ৩৪) এর অধীনে সরকারি অণুমোদন পাবার পর ১৯৯৬ সালে ইস্টওয়েস্ট বিশ্ববিদ্যালয় প্রতিষ্ঠিত হয়। ১৯৯৬ সালের সেপ্টেম্বর মাসে এর পূর্বের ক্যাম্পাস - ৪৫, মহাখালী বাণিজ্যিক এলাকা, ঢাকা'য় ৬ জন ফ্যাকাল্টি সদস্য ও ২০ জন শিক্ষার্থী নিয়ে এর ক্লাস শুরু হয়। এখন এর নিজস্ব কাম্পাস রয়েছে আফতাবনগরে। বর্তমানে সেখানে ১৮৭ জনেরও অধিক ফ্যাকাল্টি সদস্য ও প্রায় ৫০০০ শিক্ষার্থী রয়েছে।

রাঙ্কিং

অনুষদ সমূহ 
বর্তমানে বিশ্ববিদ্যালয়ের ৩ টি অনুষদ রয়েছে। এগুলো হলঃ
 বিজ্ঞান ও প্রকৌশল অনুষদ
 বাণিজ্য ও অর্থনীতি অনুষদ
 কলা ও সমাজ বিজ্ঞান অনুষদ

বিভিন্ন বিভাগের প্রাতিষ্ঠানিক রঙ

গ্রেডিং সিস্টেম

পুরনো গ্রেডিং সিস্টেম

নতুন গ্রেডিং সিস্টেম

তথ্যসূত্র

বহিঃসংযোগ 
 
 ইস্টওয়েস্ট বিশ্ববিদ্যালয়-এর ওয়েবসাইট

বাংলাদেশের বেসরকারি বিশ্ববিদ্যালয়
১৯৯৬-এ প্রতিষ্ঠিত শিক্ষাপ্রতিষ্ঠান
ঢাকার বিশ্ববিদ্যালয় ও মহাবিদ্যালয়
১৯৯৬-এ বাংলাদেশে প্রতিষ্ঠিত
ঢাকা জেলার বিশ্ববিদ্যালয়
১৯৯৬-এ প্রতিষ্ঠিত বিশ্ববিদ্যালয় ও কলেজ
ইস্ট ওয়েস্ট বিশ্ববিদ্যালয়
বেরিং প্রণালি

বেরিং প্রণালি (; ) এশিয়া ও উত্তর আমেরিকা মহাদেশ দুইটিকে পৃথককারী জলাশয়। প্রণালিটি উত্তর প্রশান্ত মহাসাগরের বেরিং সাগরকে উত্তর মহাসাগরের চুক্‌চি সাগরের সঙ্গে যুক্ত করেছে।

১৬৪৮ সালে রুশ অভিযানকারী সেমিয়োন ইভানোভিচ দেজনিয়ভ (Semyon Ivanovich Dezhnyov) বেরিং প্রণালি আবিষ্কার করেন। পরবর্তীতে ১৭২৮ সালে ডেনীয় নাবিক ভিতুস বেরিং এবং তারও পরে ব্রিটিশ নাবিক ক্যাপ্টেন জেমস কুক ও ফ্রেডেরিক উইলিয়াম বিচি এখানে আসেন।

প্রণালিটির সবচেয়ে সরু অংশ রাশিয়ার দেজনিয়ভ অন্তরীপ (Dezhnyova Mys) এবং আলাস্কার প্রিন্স অফ ওয়েল্‌স অন্তরীপের মধ্যে অবস্থিত। এই দুই অন্তরীপের মধ্যবর্তী সর্বনিম্ন দূরত্ব ৮৫ কিলোমিটার। দুই অন্তরীপের মধ্যস্থলে ডায়োমিড দ্বীপপুঞ্জ অবস্থিত। প্রণালিটির গভীরতা ৩০-৫০ মিটার।

আবিষ্কারের ইতিহাস 
১৬৫৪ সালে রুশ বণিক ফেদত আলেক্সেইয়েভ সাইবেরিয়ার কোলিমা উপদ্বীপের পূর্বে পোগিচা নদীর সন্ধানে রওনা দেন। এই ভ্রমণে তার সহযোগী ছিলেন সেমিয়োন ইভানোভিচ দেজনিয়ভ। দেজনিয়ভই এই অভিযানে প্রথম ব্যক্তি হিসেবে উত্তর মহাসাগর থেকে প্রশান্ত মহাসাগরে নৌপথে প্রবেশ করেন। কিন্তু তার এই আবিষ্কারের কাহিনী রুশ কেন্দ্রীয় সরকারের কাছে তখন পৌঁছেনি। রুশ সম্রাট মহান পিটার তাই জানতেন না সাইবেরিয়া উত্তর আমেরিকার সাথে যুক্ত কি না। পিটার তার মৃত্যুর কিছুদিন আগে রুশ সামরিক বাহিনীর একজন কমাণ্ডার ডেনীয় বংশোদ্ভুত ভিতুস বেরিং-কে এটা খুঁজে দেখার আদেশ দেন। বেরিং নৌপথে বেরিয়ে পড়েন এবং ১৭২৮ সালে বেরিং প্রণালি পুনরাবিষ্কার করেন, কিন্তু ভারী কুয়াশার কারণে তিনি সেবার উত্তর আমেরিকার স্থলভাগ দেখতে পাননি।

এরপর ১৭৪১ সালের জুন মাসে বেরিং আবার সদলবলে অভিযানে বের হন এবং এবার তিনি আলাস্কার স্থলভাগ দেখতে পান। ১৬ই জুন, সাধু এলিয়াসের দিবসে, দূর থেকে দেখে তিনি আলাস্কার সেন্ট এলিয়াস পর্বতের নামকরণ করেন। ঐ অভিযানেই ফেরার পথে বেরিং জাহাজ ভেঙে একটি দ্বীপে (যার বর্তমান নাম বেরিং দ্বীপ) আটকা পড়েন এবং সেখানেই শীতকালে মারা যান। বেরিং-এর এই অভিযানের ফলে উত্তর-পশ্চিম আমেরিকা (বর্তমান আলাস্কা) রাশিয়ার দখলে আসে।

তথ্যসূত্র 

উত্তর মহাসাগর
আলাস্কার প্রণালি
রাশিয়ার প্রণালি
উত্তর আমেরিকার প্রণালি
এশিয়ার প্রণালি
উত্তর আমেরিকার ভূগোল
আন্তর্জাতিক প্রণালি
প্রশান্ত মহাসাগরের প্রণালি
সূত্রাপুর থানা

সূত্রাপুর ঢাকা জেলার একটি থানা, যা বাংলাদেশের ঢাকা বিভাগের অন্তর্গত। ঢাকা বিভাগের পুরান থানাগুলোর মধ্যে একটি হলো এই সূত্রাপুর থানা। পুরান ঢাকার বিভিন্ন পুরান ভবন ও ঐতিহ্যবাহী নিদর্শনের জন্য বিখ্যাত সুত্রাপুর এলাকা।

যারা কাঠের কাজ করেন তারা সূত্রধর নামে পরিচিত। সূত্রাপুর এলাকায় অধিকাংশ লোক কাঠের কাজের সাথে সম্পৃক্ত ছিলেন। তাই এলাকাটির নামকরণ হয়েছিলো সূত্রাপুর।

ঢাকা জেলার থানা
পুরান ঢাকা
বেরিং সাগর

বেরিং সাগর () উত্তর প্রশান্ত মহাসাগরের অংশ। এর উত্তরে বেরিং প্রণালী, দক্ষিণে আলেয়ুটীয় দ্বীপপুঞ্জ, পশ্চিমে উত্তর-পূর্ব এশিয়ার কামচাতকা ও চুকচি উপদ্বীপ এবং পূর্বে উত্তর আমেরিকার আলাস্কা। ডেনীয় বংশোদ্ভূত রুশ অনুসন্ধানী ভিতুস বেরিঙের নামে এই সাগরের নামকরণ করা হয়েছে। সাগরটির মোট পৃষ্ঠদেশীয় ক্ষেত্রফল ২০ লক্ষ বর্গকিলোমিটারেরও বেশি।

এশিয়ার আনাদির নদী এবং উত্তর আমেরিকার ইউকন নদী বেরিং সাগরে পতিত হয়েছে। সাগরের অধিকাংশ এলাকায় বেশির ভাগ সময় কুয়াশাচ্ছন্ন থাকে। শীতকালে দক্ষিণে সেন্ট ম্যাথিউ দ্বীপ পর্যন্ত সাগরটি জমাট বেঁধে যায়।

বেরিং সাগর বিশ্বের বহু বিপন্ন প্রজাতির প্রাণীর জন্মস্থল ও নিরাপদ আশ্রয়। বিভিন্ন দুর্লভ প্রজাতির তিমি, এবং প্রতি বছর প্রায় ৩০ প্রজাতির ২ কোটি শীতের পাখি এ অঞ্চলেই জন্ম নেয়।

তথ্যসূত্র 

রাশিয়ার সাগর
প্রশান্ত মহাসাগর
রাশিয়ার প্রশান্ত মহাসাগরীয় উপকূল
এশিয়ার সাগর
উত্তর আমেরিকার সাগর
প্রিন্স অফ ওয়েল্‌স অন্তরীপ

প্রিন্স অফ ওয়েল্‌স অন্তরীপ () উত্তর-পশ্চিম আলাস্কায় স্টিউয়ার্ড উপদ্বীপে অবস্থিত উত্তর আমেরিকার সর্বপশ্চিম বিন্দু। বেরিং প্রণালী এটিকে পূর্ব রাশিয়ার দেজনিয়ভ অন্তরীপ থেকে বিচ্ছিন্ন করেছে। এখানে আলাস্কার ওয়েলস শহর অবস্থিত। শহরটিতে মাত্র ১৫২ জন লোক বাস করেন; বেশির ভাগই আদিবাসী আমেরিকান।

উত্তর আমেরিকার অন্তরীপ
আলাস্কা
ইউকন নদী

ইউকন নদী () উত্তর-পশ্চিম উত্তর আমেরিকার একটি নদী। এর দৈর্ঘ্য । এর অববাহিকার আয়তন প্রায় সাড়ে ৮ লক্ষ বর্গকিলোমিটার। কানাডার ব্রিটিশ কলাম্বিয়া ও ইউকন অঞ্চলের সীমায় ট্যাগলিশ, অ্যাটলিন ও টেসলিন হ্রদগুলি থেকে এই নদীর উৎপত্তি। তবে মূলত টেসলিন হ্রদ থেকে উৎসারিত নিসুটলিন নদীর পানিই ইউকন নদীতে এসে পড়েছে। ইউকন প্রথমে উত্তর-পশ্চিমে য়ুকন প্রশাসনিক অঞ্চলের মধ্য দিয়ে হোয়াইটহর্স, কারম্যাকস, ফোর্ট সেলকার্ক ও ডসন শহরের পাশ দিয়ে প্রবাহিত হয়; এ অঞ্চলে বিগ স্যামন, পেলি, হোয়াইট, স্টিউয়ার্ট ও ক্লোন্ডাইক নদীগুলি ইউকনে এসে পড়েছে। এরপর নদীটি মার্কিন অঙ্গরাজ্য আলাস্কায় প্রবেশ করে পশ্চিমে প্রায় ২০০০ কিমি প্রবাহিত হয়ে একটি বৃহৎ ব-দ্বীপের মধ্য দিয়ে বেরিং সাগরে পতিত হয়েছে। পর্কুপাইন, তানানা ও কোয়ুকুক এ অঞ্চলে ইউকনের প্রধান উপনদী।

নদীটি মোহনা থেকে হোয়াইটহর্স পর্যন্ত অগভীর পানির বাণিজ্যিক নৌপরিবহনের উপযোগী। ১৮৩১ সালেও রুশ ফার ব্যবসায়ীরা নদীটি সম্পর্কে জানত। ১৯শ শতকের শেষভাগে ও ২০শ শতকের শুরুতে ক্লোন্ডাইক স্বর্ণ-ধাওয়ার (Klondike Gold Rush) নদীটির ব্যবহার বেড়ে যায়। বর্তমানে কেবল স্থানীয়রাই এটি ব্যবহার করেন। এর তীরে বেশ কয়েক হাজার আদিবাসী আমেরিকানের বাস।

ইউকন নদী মার্কিন যুক্তরাষ্ট্রের তৃতীয় দীর্ঘতম নদী।

তথ্যসূত্র 

আলাস্কার নদী
কানাডার নদী
ইউকনের নদী
ব্রিটিশ কলাম্বিয়ার নদী
ব্যারো বিন্দু

ব্যারো বিন্দু () উত্তর মহাসাগরের তীরে উত্তর আলাস্কায় অবস্থিত মার্কিন যুক্তরাষ্ট্রের সর্ব-উত্তর বিন্দু। উত্তর মহাসাগরে অভিযান ও ঐ অঞ্চলের বিমান পরিবহনে এলাকাটি গুরুত্বপূর্ণ। বিন্দুটি ১৫ কিমি দক্ষিণ-পশ্চিমে আলাস্কার ব্যারো শহর অবস্থিত। বিন্দুটি থেকে উত্তর মেরুর দূরত্ব ২০৭৮ কিলোমিটার। ১৮২৫ সালে ব্রিটিশ পর্যটক ফ্রেডেরিক বিচি প্রথম ইউরোপীয় হিসেবে এলাকাটি দেখেন এবং ব্রিটিশ ভূগোলবিদ স্যার জন ব্যারো-র নামে এর নামকরণ করেন। এখানে বছরে মাত্র দুই-তিন মাস বাদে বাকী সময়টুকু সাগর জমে থাকে। তবে সম্ভবত সাম্প্রতিক বৈশ্বিক উষ্ণায়নের কারণে এই সময়ের পরিমাণ বাড়ছে। এখান থেকে ১৯৬০ ও ১৯৭০-এর দশকে মার্কিন যুক্তরাষ্ট্র দুইটি গবেষণা রকেট উৎক্ষেপণ করে। বর্তমানে এটি একটি বিশ্ব আবহমন্ডলীয় নজরদারি (Global Atmosphere Watch) কেন্দ্র।

গ্যালারি 

আলাস্কা
দেনালি

ম্যাকিন্‌লি পর্বত (), দেনালি (Denali) পর্বত নামেও পরিচিত, দক্ষিণ-মধ্য আলাস্কার আলাস্কা পর্বতমালায় দেনালি জাতীয় পার্ক ও সংরক্ষণস্থলে অবস্থিত একটি পর্বত। সমুদ্রতল থেকে এটির উচ্চতা ৬,১৯৪ মিটার এবং এটিই উত্তর আমেরিকার সর্বোচ্চ পর্বত। স্থানীয় আদিবাসী আমেরিকানরা একে দেনালি (অর্থাৎ "সবচেয়ে উঁচুটা") বলে ডাকে। পর্বতটি ১৮৯৬ সালে মার্কিন রাষ্ট্রপতি উইলিয়াম ম্যাকিন্‌লির নামে নামকরণ করা হয়। ১৯১৩ সালে ইংরেজ-মার্কিন ধর্মযাজক ও পর্যটক হাডসন স্টাক তিনজন সহযাত্রীসহ সর্বপ্রথম পর্বতটির শীর্ষে আরোহণ করেন।

তথ্যসূত্র

বহিঃসংযোগ

 মাউন্ট ম্যাককিনলি আবহাওয়া স্টেশন
 দেনালি - SummitPost 
 Timeline of Denali climbing history, National Park Service

 Mount Mckinley Quadrangle Publications, Alaska Division of Geological & Geophysical Surveys

আলাস্কার পর্বত
অসম্পূর্ণ
সপ্তশৃঙ্গ
পবিত্র পর্বত
সেন্ট এলিয়াস পর্বত

সেন্ট এলিয়াস পর্বত দ্বারা আরোও বোঝানো যেতে পারে কার্মেল পর্বত

সেন্ট এলিয়াস () উত্তর-পশ্চিম উত্তর আমেরিকার সেন্ট এলিয়াস পর্বতমালার বরফাবৃত সর্বোচ্চ শৃঙ্গ। এটি মার্কিন যুক্তরাষ্ট্রের আলাস্কা অঙ্গরাজ্যের দক্ষিণ-পূর্ব ও কানাডার ইউকন টেরিটোরির দক্ষিণ-পশ্চিম সীমানায় অবস্থিত। সমুদ্রতল থেকে ৫,৪৮৯ মিটার উঁচু এই পর্বতটি উত্তর আমেরিকার চতুর্থ সর্বোচ্চ পর্বতশৃঙ্গ। ইউরোপীয়দের মধ্যে ডেনীয়-রুশ পর্যটক ভিতুস বেরিং ১৭৪১ সালে সর্বপ্রথম এটি দেখেন ও এর নামকরণ করেন। ইতালীয় যুবরাজ লুইগি আমাদেও দি সাভোইয়ার অধীনে একটি দল ১৮৯৭ সালে প্রথমবারের মত এর শীর্ষে আরোহণ করে।

তথ্যসূত্র 

কানাডার পর্বত
মার্কিন যুক্তরাষ্ট্রের পর্বত
আলাস্কার পর্বত
আলাস্কা উপদ্বীপ

আলাস্কা উপদ্বীপ () উত্তর-পশ্চিম উত্তর আমেরিকার আলাস্কার মূল ভূখণ্ড থেকে দক্ষিণ-পশ্চিমে প্রায় ৮০০ কিলোমিটার প্রসারিত একটি সরু উপদ্বীপ যা আলেয়ুটিয় দ্বীপপুঞ্জে গিয়ে শেষ হয়েছে। উপদ্বীপটি প্রশান্ত মহাসাগরকে ব্রিস্টল উপসাগর তথা বেরিং সাগর থেকে পৃথক করেছে।

উপদ্বীপটির পুরো দৈর্ঘ্য জুড়ে আলেয়ুটিয় আগ্নেয় পর্বতমালা অবস্থিত। এই পর্বতমালায় বহু মার্কিক-জাতীয় পার্ক ও বন্যপ্রাণী সংরক্ষণ এলাকা বিদ্যমান। আলাস্কা উপদ্বীপের দক্ষিণ অংশটি অত্যন্ত রুক্ষ ও পর্বতময়। অন্যদিকে উত্তর অংশটি সমতল ও কাদাময় জলাভূমিতে পূর্ণ। এর ব্রিস্টল উপসাগরের উপকূলীয় পানি ঘোলা, অগভীর ও ঝঞ্ঝাবিক্ষুব্ধ। অন্যদিকে প্রশান্ত মহাসাগরীয় উপকূলের পানি গভীর, পরিষ্কার ও তুলনামূলকভাবে শান্ত।

আবহাওয়া 
শীতকালের গড় তাপমাত্রা -১১০ থেকে ১০ সেঃ এবং গ্রীষ্মকালে তা ৬০ থেকে ১৫০ সেঃ পর্যন্ত হয়ে থাকে। বাৎসরিক গড় বৃষ্টিপাতের পরিমাণ ৬১০ থেকে ১৬৫০ মিঃ মিঃ

তথ্যসূত্র 

আলাস্কার উপদ্বীপ
আলাস্কা উপসাগর

আলাস্কা উপসাগর আলাস্কার দক্ষিণে অবস্থিত উত্তর প্রশান্ত মহাসাগরের অংশবিশেষ। পশ্চিমা আলাস্কা উপদ্বীপ ও কোডিয়াক দ্বীপ থেকে পূর্বে আলেকজান্ডার দ্বীপপুঞ্জ পর্যন্ত এর বিস্তৃতি। এটির ক্ষেত্রফল ৫৯২,০০০ বর্গ মাইল (১,৫৩৩,০০০ বর্গ কিমি)।

আলাস্কা উপসাগরের সমগ্র উপকূল রুক্ষ অরণ্য, পর্বত ও হিমবাহে পূর্ণ। আলাস্কার বৃহত্তম দুই হিমবাহ, মালাস্পিনা হিমবাহ ও বেরিং আলাস্কা উপসাগরে পতিত হয়েছে। তটরেখা অত্যন্ত অমসৃণ। ভূমিকম্পপ্রবণ এখানকার লিতুয়া উপসাগর এলাকায় ইতিহাসের সর্ববৃহৎ সুনামি সংঘটিত হয়েছিল।

এই উপসাগরটি প্রচুর ঝড়ের সৃষ্টি করে এবং দক্ষিণ আলাস্কায় প্রচুর বরফ ও তুষারপাত ঘটায়। ফলে সুমেরুবৃত্তের দক্ষিণের অঞ্চল হলেও সেখানে প্রচুর বরফ জমা হয়। এই উপসাগরে উৎপত্তি লাভ করে অনেকগুলি ঝড় ব্রিটিশ কলাম্বিয়া, ওয়াশিংটন ও ওরগেনের উপকূল ধরে দক্ষিণে অগ্রসর হয়। উত্তর আমেরিকার প্রশান্ত মহাসাগরীয় উত্তর-পশ্চিমাঞ্চলের অধিকাংশ মৌসুমী বৃষ্টিপাতের উৎস এই আলাস্কা উপসাগর।

তথ্যসূত্র 

প্রশান্ত মহাসাগরের ভূবেষ্টিত উপসাগর
মার্কিন যুক্তরাষ্ট্রের উপসাগর
লোগান পর্বত

লোগান পর্বত () কানাডার ইউকন টেরিটরির দক্ষিণ-পশ্চিমাঞ্চলে সেন্ট এলিয়াস পর্বতমালায় অবস্থিত একটি পর্বতশৃঙ্গ। সমুদ্রতল থেকে ৫,৯৫৯ মিটার উঁচু লোগান কানাডার সর্বোচ্চ এবং উত্তর আমেরিকার দ্বিতীয় সর্বোচ্চ (আলাস্কার ম্যাকিন্‌লি পর্বত সর্বোচ্চ) পর্বতশৃঙ্গ। ক্লুয়ানে জাতীয় পার্ক ও সংরক্ষিত এলাকার সিওয়ার্ড হিমবাহের উত্তরে পর্বতটি অবস্থিত। কানাডীয় ভূতাত্ত্বিক স্যার উইলিয়াম লোগানের নামে পর্বতশৃঙ্গটির নামকরণ করা হয়। ১৯২৫ সালে অ্যালবার্ট ম্যাকার্থি ও অন্যান্যরা প্রথম এর শীর্ষে আরোহণ করেন।

তথ্যসূত্র 

ইউকনের পর্বত
পেলি নদী

পেলি নদী () কানাডার একটি নদী যা য়ুকন নদীতে গিয়ে পড়েছে। এটি ম্যাকেনজি পর্বতমালার পশ্চিমে উৎপত্তিলাভ করে দক্ষিণ-মধ্য য়ুকনের মধ্য দিয়ে ৫৩০ কিমি প্রবাহিত হয়েছে। রস ও ম্যাকমিলান নদীগুলি এই নদীতে এসে মিশেছে।

পেলি নদীর তীরেই আদিবাসী য়ুকন জাতির তিনটি লোকালয় রস রিভার, ফারো ও পেলি ক্রসিং অবস্থিত। পেলি ক্রসিং ও ফারোতে পেলি নদীর উপর দিয়ে সেতু রয়েছে। পেলি ও ইয়ুকন নদীর সঙ্গমস্থলে ফোর্ট সেলকার্ক শহরে হাডসন বে কোম্পানির একটি বাণিজ্যকেন্দ্র অবস্থিত।

হাডসন বে কোম্পানির প্রাক্তন গভর্নর স্যার জন হেনরি পেলি-র নামে নদীটির নামকরণ করা হয়।

তথ্যসূত্র 

ইউকনের নদী
ইউকন নদীর উপনদী
নবযুগ

নবযুগ বিদ্রোহী কবি কাজী নজরুল ইসলাম ও রাজনীতিবিদ কমরেড মুজফ্‌ফর আহমদের যুগ্ম সম্পাদনায় প্রকাশিত পত্রিকা। এটি ১৯২০ সালের ১২ জুলাই সান্ধ্য পত্রিকা হিসেবে প্রকাশিত হওয়া শুরু করে। এর প্রতিষ্ঠাতা সম্পাদক ছিলেন শের-এ-বাংলা এ. কে. ফজলুল হক। তিনি নিজ অর্থে এই পত্রিকাটি প্রকাশ করেন। ইংরেজ সরকারের বিরুদ্ধে এ পত্রিকায় অনেক কবিতা ছাপা হয়। এক পর্যায়ে ব্রিটিশ সরকার এ পত্রিকার জামানত বাজেয়াপ্ত করে ও পত্রিকাটি বন্ধ হয়ে যায়। শের-এ-বাংলা এ. কে. ফজলুল হকের চেষ্টায় পত্রিকাটি আবার প্রকাশিত হয়। পরে ফজলুল হকের সঙ্গে মতবিরোধের কারণে নজরুল ও মুজফ্ফর আহমদ সম্পাদকের পদ থেকে পদত্যাগ করলে পত্রিকাটি আবার বন্ধ হয়ে যায়।

১৯৪২ সালে ফজলুল হক বাংলার প্রধানমন্ত্রী হলে তাঁর উদ্যোগে এবং নজরুলের সম্পাদনায় পুনরায় পত্রিকাটি প্রকাশিত হয়। এ সময় কাজী নজরুল ইসলাম দুরারোগ্য ব্যাধিতে আক্রান্ত হলে খুলনার মাওলানা আহমদ আলী সম্পাদনার দায়িত্ব গ্রহণ করেন। দুবছর পত্রিকাটি চালু থাকার পর পত্রিকাটি বন্ধ হয়ে যায়।

এরপর অনেক বছর পর কবি কাজী নজরুল ইসলাম, রাজনীতিবিদ কমরেড মুজফ্‌ফর আহমদ ও শের-এ-বাংলা এ. কে. ফজলুল হকের আদর্শে কবি ও সাংবাদিক আহম্মেদ সুজন এর হাত ধরে ৫ এপ্রিল ২০২১ সালে সত্য ও সাহিত্যের খুঁজে স্লোগান নিয়ে পত্রিকাটির অনলাইন সংস্করণ চালু হয়।

তথ্যসূত্র

বহিঃসংযোগ
 

ভারতের ম্যাগাজিন
বাংলা ভাষার সংবাদপত্র
১৯২০-এ ভারতে প্রতিষ্ঠিত
ভারতের বিলুপ্ত সংবাদপত্র
কলকাতার সংবাদপত্র
১৯৪৪-এ ভারতে বিলুপ্ত
শিখা

শিখা ১৯২৬ সালে ঢাকায় প্রতিষ্ঠিত মুসলিম সাহিত্য সমাজ কর্তৃক প্রকাশিত পত্রিকা। এটি বিংশ শতকের বিশের দশকে ঢাকা থেকে প্রকাশিত হত। এর প্রথম সংখ্যার প্রকাশকাল চৈত্র ১৩৩৩ (৮ এপ্রিল ১৯২৭) এবং এর প্রথম সংখ্যার সম্পাদক ছিলো ঢাকা বিশ্ববিদ্যালয়ের অধ্যাপক আবুল হুসেন। এটি বাৎসরিক পত্রিকা ছিল ও ১৯৩১ সালে এর পঞ্চম ও শেষ সংখ্যা প্রকাশিত হয়। এর প্রধান কারণ ১৯৩২ সালের মার্চ মাসে আবুল হুসেনের ঢাকা ত্যাগ। তিনিই মূলত প্রকাশনার সামগ্রিক দায়িত্ব পালন করতেন ও প্রকাশনা-ব্যয়ের একটি বড় অংশও বহন করতেন। এ পত্রিকার প্রকাশনা প্রতিষ্ঠান মডার্ন লাইব্রেরির প্রতিষ্ঠাতাও ছিলেন আবুল হুসেন। এ পত্রিকার সাথে যুক্ত ছিলেন কাজী আবদুল ওদুদ, কাজী মোতাহার হোসেন, মুহম্মদ শহীদুল্লাহ। একে  বলা হয়ে থাকে ঢাকার যুক্তিবাদী আন্দোলন।

ধরন 
সমকালের অন্যান্য সাময়িকপত্র থেকে শিখা ভিন্ন ধরনের ছিল। মুসলিম সাহিত্য-সমাজের সারা বছরের কর্মকাণ্ডের পরিচয় বহন করত এটি। শিখার প্রতিটি সংখ্যার উপরে "জ্ঞান যেখানে সীমাবদ্ধ, বুদ্ধি সেখানে আড়ষ্ট, মুক্তি সেখানে অসম্ভব" কথাটি লেখা থাকত। এটি বাঙালি মুসলিম সমাজে নতুন যুগের হাওয়া বইয়ে দিতে চেয়েছিল। তাদের আদর্শ ছিল উনিশ শতকের নবজাগরণ, ইউরোপের নবজাগরণ, কামাল আতাতুর্কের নেতৃত্বে তুরস্কের বুকে জন্ম নেওয়া নবজাগরণ।

সম্পাদকমন্ডলী 
শিখা ১৯২৭ সাল থেকে ১৯৩১ সাল পর্যন্ত বছরে একবার প্রকাশিত হত। এর মোট পাঁচটি সংখ্যার সম্পাদকের নাম নিচে দেয় হলো :
 আবুল হুসেন, (১ম সংখ্যা)
 কাজী মোতাহার হোসেন, (২য় ও ৩য় সংখ্যা)
 মোহাম্মদ আবদুর রশিদ, (৪র্থ সংখ্যা)
 আবুল ফজল, (৫ম সংখ্যা)

তথ্যসূত্র

১৯২৬-এ প্রতিষ্ঠিত সংবাদপত্র
বাংলা ভাষার সংবাদপত্র
খনিয়াদিঘি মসজিদ

খনিয়াদিঘি মসজিদ বাংলাদেশের একটি ঐতিহাসিক স্থাপত্য যার অবস্থান চাঁপাইনবাবগঞ্জ জেলার ছোট সোনা মসজিদের সন্নিকটে। এটি আনুমানিক ১৫'দশ শতকে নির্মিত হয়েছিলো, যা গৌড়ের প্রাচীন কৃতিগুলোর অন্যতম মনে করা হয়। ধারণা করা হয় ১৪৮০ খ্রিষ্টাব্দে কোন এক রাজবিবি মসজিদটি নির্মাণ করেন। মসজিদটি দেখতে প্রায় মালদার চামকাটি মসজিদের মত। এটি স্থানীয়ভাবে চামচিকা মসজিদ এবং রাজবিবি মসজিদ নামেও পরিচিত।

ইতিহাস
১৪৫০ থেকে ১৫৬৫ খ্রিষ্টাব্দ অবধি গৌড় ছিল তৎকালীন বাংলার রাজধানী; এ সময়ই এ মসজিদটি নির্মিত হয়েছিল। এই মসজিদের পাশে বিশাল এক দিঘি রয়েছে যার নাম খনিয়া দিঘী নামে পরিচিত। কাছাকাছি আরেকটি মসজিদের নাম দারাসবাড়ি মসজিদ। মসজিদটি দীর্ঘকাল আগে পরিত্যক্ত হয়েছে। পরিচর্যার অভাবে এ মসজিদটি বিলীয়মান।

অবস্থান 
এই মসজিদটি রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলায় অবস্থিত। চাঁপাইনবাবগঞ্জ থেকে প্রায় ৩৫ কি.মি.।

বিবরণ 

মসজিদটি ভূমি পরিকল্পনার দিক থেকে গৌড়ের লট্রন ও চামকাঠি মসজিদের ন্যায় গঠন করা হয়েছে। মূল সালাতকোঠা প্রায় ৮.৫৩ মিটার × ৮.৫৩ মিটার বর্গাকার এবং এর উপরে একটি অর্ধগোলাকার গম্বুজ নির্মিত। বারান্দার উপর তিনটি ছোট আকারের অর্ধগোলাকার গম্বুজ পুনরুদ্ধারকালে যুক্ত করা হয়েছে।

মসজিদটির বাইরের পরিমাপ প্রায় ১৮.৮১ মিটার × ১২.৮০ মিটার। মসজিদের বিভিন্ন অংশে পোড়ামাটির ফলকে নিপুণ কারুকাজ খচিত রয়েছে। এসব অলংকরণের মধ্যে প্রস্ফুটিত ফুল, পেঁচানো নকশা ও গঠনগত ছাঁদের কারুকার্য বিশেষভাবে লক্ষণীয়।

মসজিদের আয়তন ৬২ × ৪২ ফুট। মূল গম্বুজটির নিচের ইমারত বর্গাকারে তৈরী, যার প্রতিটি বাহু ২৮ ফুট দৈর্ঘ্য বিশিষ্ট। বড় কামরার সামনের দিকে (পূর্ব) একটি বারান্দা ছিল, যার অবশিষ্টাংশ বর্তমানে দেখা যায়। মসজিদটি ইটের তৈরী, এবং বাইরে দিক থেকে সুন্দর কারুকাজ করা। 

বর্তমানে খঞ্জনদীঘির মসজিদটির একটি মাত্র গম্বুজ ও দেয়ালের কিছু অংশ টিকে আছে। কিন্তু এগুলোর অবস্থাও খুব জীর্ণ আকার ধারণ করেছে।

আরও দেখুন
 বাংলাদেশের প্রত্নতাত্ত্বিক স্থানের তালিকা
 বাংলাদেশের মসজিদের তালিকা
 রাজশাহী বিভাগের মসজিদের তালিকা
 শাহ সুজার তাহখানা
 শাহ নেয়ামত উল্লাহ ওয়ালীর সমাধি
 ছোট সোনা মসজিদ

চিত্রশালা

তথ্যসূত্র

বহিঃসংযোগ

চাঁপাইনবাবগঞ্জ জেলার দর্শনীয় স্থান
চাঁপাইনবাবগঞ্জ জেলার মসজিদ
চাঁপাইনবাবগঞ্জ জেলার প্রত্নতাত্ত্বিক স্থাপনা
গৌড়ের ইতিহাস
১৪৮০-এ প্রতিষ্ঠিত
চাঁপাইনবাবগঞ্জ পৌরসভা

চাঁপাইনবাবগঞ্জ পৌরসভা বাংলাদেশের পশ্চিমাঞ্চলীয় শহর চাঁপাইনবাবগঞ্জের স্থানীয় সরকার ব্যবস্থা। এটি ১৯০৩ সালে তৎকালীন ব্রিটিশ আমলে প্রতিষ্ঠিত হয়। এটি একটি ক শ্রেণীর পৌরসভা। এটি ১৫টি ওয়ার্ডে বিভক্ত।

ইতিহাস 
চাঁপাইনবাবগঞ্জ পৌরসভা ১৯০৩ সালের ১লা ফেব্রুয়ারি ব্রিটিশ ভারতের একটি পৌরসভা হিসেবে প্রতিষ্ঠিত হয়। তখন এর আয়তন ছিল ৮.৫৫ বর্গকিলোমিটার। ১৯৮৫ সালে পৌরসভাটি ক শ্রেণীর পৌরসভায় উন্নীত হয়। বর্তমানে এর আয়তন ২৪.৬০ বর্গকিলোমিটার।

তথ্যসূত্র

চাঁপাইনবাবগঞ্জ জেলা
পৌরসভা
গ্রহণ (জ্যোতির্বিজ্ঞান)

আরও জানতে দেখুন সূর্যগ্রহণ ও চন্দ্রগ্রহণ
জ্যোতির্বিজ্ঞানে গ্রহণ (, উচ্চারণ: এক্লিপ্‌স্‌) বলতে একটি খ-বস্তুর কারণে অন্য একটি খ-বস্তুর আংশিক বা পূর্ণরূপে আড়াল হওয়াকে বোঝায়। যখন তিনটি খ-বস্তু একই সরলরেখায় অবস্থান করে, তখন তাদের মধ্যে একটি খ-বস্তু থেকে বাকী দুইটি খ-বস্তুর মধ্যে সংঘটিত গ্রহণ পর্যবেক্ষণ করা যায়। যে খ-বস্তুটি আড়াল করে, তাকে বলে গ্রহণকারী খ-বস্তু। আর যে খ-বস্তুটি আড়ালে চলে যায়, তাকে বলে গ্রহণকৃত খ-বস্তু।

যেমন - যখন সূর্য ও পৃথিবীর মাঝখানে চাঁদ অবস্থান নেয়, তখন পৃথিবীপৃষ্ঠের পর্যবেক্ষকের সাপেক্ষে সূর্য চাঁদের পেছনে আড়ালে চলে যায় এবং সূর্যের গ্রহণ ঘটে। আবার পৃথিবী যখন চাঁদ ও সূর্যের মধ্যে আসে তখন পৃথিবীর আড়ালে চাঁদ ঢাকা পড়ে এবং চন্দ্রগ্রহণ হয়। চন্দ্রগ্রহণ সূর্যে অবস্থিত কাল্পনিক পর্যবেক্ষকের সাপেক্ষে ঘটলেও, চাঁদের দিকে মুখ করে থাকা পৃথিবীপৃষ্ঠের মানুষেরাও এই চন্দ্রগ্রহণের ঘটনা পর্যবেক্ষণ করতে পারেন, কেননা সূর্য একটি তারা বলে তার আলো পৃথিবীতে বাধা পায় এবং চাঁদ পৃথিবীর ছায়ায় ঢাকা পড়ে যায়। সূর্যগ্রহণ ও চন্দ্রগ্রহণ হল একটি তারা ও দুইটি অন্য ধরনের জ্যোতিষ্ক নিয়ে গঠিত ব্যবস্থায় সংঘটিত গ্রহণ।

এছাড়া প্রাকৃতিক বা কৃত্রিম উপগ্রহগুলি যখন তাদের গ্রহের পেছনে চলে যায়, তখন পৃথিবীর পর্যবেক্ষকের সাপেক্ষে তাদেরও গ্রহণ ঘটে।

একটি যুগ্ম তারা ব্যবস্থার কক্ষপথের তল পৃথিবীর মধ্য দিয়ে বা খুব কাছাকাছি অতিক্রম করলে পৃথিবীর পর্যবেক্ষকের সাপেক্ষে পর্যায়বৃত্তভাবে একটি তারা অপরটির গ্রহণ ঘটায়। এই ধরনের গ্রহণ হল দুইটি তারা ও একটি অন্য ধরনের জ্যোতিষ্ক নিয়ে গঠিত ব্যবস্থায় সংঘটিত গ্রহণ।

যখন গ্রহণকারী বস্তুর আপাত আকার গ্রহণকৃত বস্তুটির আপাত আকারের চেয়ে অনেক বড় হয়, তবে সেই ঘটনাকে জ্যোতির্বিজ্ঞানের বিশেষ পরিভাষায় "অদৃশ্যকরণ" (occultation অকাল্টেশন) বলে। যেমন - চাঁদের পেছনে দূরের কোন তারা, নীহারিকা বা গ্রহের সম্পূর্ণ ঢাকা পড়ে যাওয়া, অথবা কোন প্রাকৃতিক বা কৃত্রিম উপগ্রহের কিংবা অনুসন্ধানী মহাকাশযানের সৌরজগতের কোন খ-বস্তুর পেছনে সম্পূর্ণ ঢাকা পড়ে যাওয়া।

যখন অপেক্ষাকৃত ছোট একটি খ-বস্তু অনেক বড় একটি খ-বস্তুর সামনে দিয়ে চলে যায়, এবং খুব ছোট আকারের গ্রহণ ঘটে, তখন তাকে গ্রহণ না বলে জ্যোতির্বিজ্ঞানের পরিভাষায় "অতিক্রম" (transit ট্রানজিট) বলে। বুধ ও শুক্র গ্রহ দুইটি প্রায়ই সূর্যকে এ অর্থে "অতিক্রম" করে। ছোট উপগ্রহগুলি তাদের নিজ নিজ গ্রহগুলিকে "অতিক্রম" করতে পারে।

তথ্যসূত্র

আরও দেখুন 
 সূর্যগ্রহণ
 চন্দ্রগ্রহণ
 অদৃশ্যকরণ (Occultation)
 অতিক্রম (Transit)

মহাজাগতিক ঘটনা
ভূগোল
জ্যোতির্বৈজ্ঞানিক ঘটনা
পৃথিবী ঘটনা